stanford-oval/wikipedia huggingface dataset:
השערת המספרים הראשוניים התאומים
הכללות > ההפרש בין ראשוניים עוקבים

נסמן ב-  \ d(p) את ההפרש בין הראשוני  \ p לבין הראשוני הבא אחריו. לפי השערת התאומים הראשוניים, הערך  \ d(p)=2 אמור להתקבל אינסוף פעמים. נסמן ב-  \ \Delta  את הגבול התחתון של הסדרה  \ {\frac {d(p)}{\log(p)}}.
ממשפט המספרים הראשוניים נובע שהערך הממוצע של  \ d(p) הוא  \ \log(p), ובמלים אחרות  \ \Delta \leq 1. פול ארדש הוכיח ב-1940 ש-  \ \Delta <1, וזאת לאחר שהארדי וליטלווד עצמם הראו, עוד ב- 1926, ש-  \ \Delta \leq 2/3 אם מניחים את השערת רימן המוכללת. בעשורים הבאים הוכיחו כמה תוצאות על הערך של קבוע זה, עד שב- 1986 הראה Maier ש-  \ \Delta <1/4. 

בשנת 2005 הראו Goldston ואחרים, באמצעות וריאנט של שיטת הנפה שפיתח אטלה סלברג, שלמעשה  \ \Delta =0.
הכללות > ערכים ראשוניים של פולינומים

השערת Bateman-Horn (מ-1962) עוסקת במספר הערכים של n שעבורם הפולינומים  f_{1}(n),\dots ,f_{k}(n) מקבלים כולם ערכים ראשוניים, ומבוססת על אותה היורסיטיקה כמו שאר אחיותיה.
לקריאה נוספת

An Introduction to the Theory of Numbers, G.H.Hardy and E.M.Wright, פרק 22.20
מרכוס דו סוטוי, המוזיקה של המספרים הראשוניים, הוצאת משכל, תרגם: אוריאל גבעון, 2006.
הערות שוליים

↑  רנה מרגלית, ‏חידת המתמטיקאי האלמוני - בדרך לפתרון השערת המספרים הראשוניים התאומים, באתר "אלכסון", 22 במאי 2013
Maggie McKee, First proof that infinitely many prime numbers come in pairs, Nature, 14 May 2013
↑  Bounded gaps between primes - Polymath1Wiki, michaelnielsen.org (באנגלית)
↑  James Maynard, Small gaps between primes
↑  "Bounded gaps between primes". Polymath (michaelnielsen.org). Retrieved 2014-03-27.
↑  (Primes in intervals of bounded length, Andrew Granville, Bull AMS 52(2), 171--222 (2015
↑  Chen, J.R. (1973). "On the representation of a larger even integer as the sum of a prime and the product of at most two primes". Sci. Sinica. 16: 157–176.
כזית

בהלכה, שִׁיעוּר כַּזַּיִת הוא אחד משיעורי תורה, המגדיר נפח מינימלי של דבר מאכל בתחומים הלכתיים רבים. על פי המובן המקורי שיעור כזית שווה לנפח פרי הזית, אך כיום מקובל בספרות ההלכתית שלרוב הדעות צריך לקבוע ששיעור כזית גדול הרבה יותר: בין 13.5 ל-50 סמ"ק. למרות שיש גם כמה שסוברים ששיעור כזית הוא כנפח כזית גם כיום.
מקור השיעור

בתחומים הלכתיים רבים נקבעו בספרות חז"ל "שיעורים" - גדלים מינימליים הנדרשים על מנת לתת לעצם כלשהו משמעות הלכתית (למשל, שיעור ברכה אחרונה). השיעור הנפוץ ביותר הוא שיעור "כזית" הנוגע לנפח המינימלי של דברי מאכל כמעט בכל תחום הלכתי רלוונטי, וכן לנפחים נוספים רבים של מוצקים. בעניין זה ידועה אמרתו של רבי יוסי ברבי חנינא שדרש את הפסוק "ארץ זית שמן" – "ארץ שכל שיעוריה כזיתים". כך גם אמר רבי יהודה הנשיא: "כל השיעורין כולן בכזית, חוץ מטומאת אוכלין".
שיעור כזית מופיע עשרות פעמים במשנה, והתלמוד קובע שהשיעור לא נלמד ממדרש הכתובים, אלא מקורו במסורת הלכתית קדומה של הלכה למשה מסיני. עם זאת, בתלמוד מובאת מסורת שהשיעורים יוסדו בבית דינו של הדמות המקראית יעבץ, וגם בתלמוד הירושלמי נאמר על ידי רבי יונה ששיעור כזית "ניתן על ידי חכמים". גם על פי גישות אלו, שיעור כזית אינו נחשב לדין דרבנן אלא לדין דאורייתא.
גודל שיעור כזית

במשנה נאמר: ”כזית שאמרו: לא גדול ולא קטן, אלא בינוני – זה אגורי”. זית אגורי הוא זן מסוים של זיתים, שזוהה על ידי ד"ר מרדכי כסלו עם הזית הסורי, שנפחו כ-3 סמ"ק.
גודל שיעור כזית > הסתירה התלמודית

בתלמוד במסכת כריתות נאמר: ”ושיערו חכמים דאין בית הבליעה מחזיק יותר משני זיתים” ואילו בתלמוד במסכת יומא נאמר: ”רבי אבהו דידיה אמר מכל האוכל אשר יאכל אוכל שאתה אוכלו בבת אחת ושיערו חכמים אין בית הבליעה מחזיק יותר מביצת תרנגולת” ובעקבות כך כתב ר"י מבעלי התוספות שאם בית הבליעה יכול להחזיק או ביצה או שני זיתים, זית שווה לחצי ביצה.
בתקופת האחרונים באירופה, היו שהסיקו למסקנה מתוך דברי הרמב"ם ששיעור כזית הוא קצת פחות משליש משיעור כביצה. האחרונים נחלקו ביניהם אם הקשרים האלו הם ביחס לביצה עם קליפה או ביצה בלי קליפה. מחלוקת נוספת נובעת מכך שחלק מן האחרונים קבעו שהביצים קטנו פי שניים מאז תקופת חז"ל, ולפי זה הכפילו את שיעור כביצה וגם את שיעור כזית. לכן השיעורים שנפוצים בספרות ההלכתית כיום נמצאים על טווח רחב שבין 13.5 ל-50 סמ"ק.
בנוסף ישנן דעות שגודל השיעור הוא כזית הגדול ביותר שגדל בארץ בימינו (המשוער כ-7.5 סמ"ק). או שגודלו כגודל זית בינוני בימינו (המשוער כ-3 סמ"ק בערך).
אבל בדרך כלל  דבר זה נאמר רק כדי להחמיר מספק ולא להקל.
לקריאה נוספת

אנציקלופדיה תלמודית ערך "זית (שעור)"
הרב אליהו רחמים זייני, עץ ארץ חלק ג', "השיעורים ומדידתם" עמודים 165-220
הערות שוליים

↑  תשובת הרב דוב ליאור בנושא שיעור כזית
↑  תלמוד בבלי, מסכת ברכות, דף מ"א, עמוד ב'
↑  תלמוד בבלי, מסכת יומא, דף פ', עמוד א'
↑  תלמוד בבלי, מסכת סוכה, דף ו', עמוד א'
↑  תלמוד בבלי, מסכת יומא, דף פ', עמוד א'
↑  מרדכי כסלו, כזית - פרי הזית כמידת נפח, תחומין כרך י
↑  תלמוד בבלי, מסכת כריתות, דף י"ד, עמוד א'
↑  תלמוד בבלי, מסכת יומא, דף פ', עמוד א'
↑  תוספות על תלמוד בבלי, מסכת יומא, דף פ', עמוד א'
↑  וכן הסכימו רבים מראשוני אשכנז מתוכם המהרי"ל, מהרי"ו, ה'אגודה', ועוד.
↑  משנה ברורה, על השולחן ערוך, אורח חיים, סימן תפ"ו, סעיף א'
↑  הדעות נזכרו (בין השאר) בפניני הלכה לרב מלמד. בהלכות ברכות וכן במאמר "הקשר בין שיעורי כזית וכביצה" של פרופ' אברהם גרינפלד.
| מידות, שיעורים ומשקלות בהלכה |
| --- | --- | --- |
| מידות אורך | אצבע • סיט • טפח • זרת • אמה • ריס • מיל • פרסה |  |
| מידות נפח | כור • לתך • איפה • סאה • הין • עשרון • קב • לוג • מלוא לוגמיו • רביעית • כביצה • ככותבת • כגרוגרת • כזית • משורה • קורטוב • כעדשה |  |
| מידות מטבעות | כיכר של קודש • כיכר של חול • מנה • דינר זהב • סלע • שקל • זוז (דינר כסף) • סלע מדינה (טרפעיק) • מעה • פונדיון • איסר • מסמס • קונטרק • פרוטה |  |
| מידות שטח | בית כור • בית לתך • בית סאה • בית קב • בית רובע |  |
| מידות זמן | חלק • שיתין נשמין • תוך כדי דיבור • כדי אכילת פרס • כדי הילוך • שעה זמנית • מעת לעת |  |
למאר ג'קסון

| --- | --- |

ג'קסון, נובמבר 2018
 לידה:  7 בינואר 1997 (בן 28) פומפנו ביץ', ארצות הברית 
 לאום:  אמריקאי
 עמדה:  קוורטרבק
 גובה:  1.88 מטר
 משקל:  93 קילוגרם
 מספר:  8
 מכללה:  אוניברסיטת לואיוויל
 דראפט:  דראפט ה-NFL‏ 2018, בולטימור רייבנס, סבב 1, מספר 32
 קבוצות כשחקן
 2018-:  בולטימור רייבנס
 הישגים כשחקן
 גביע הייזמן (2016) בחירה לאול-פרו (2019, 2023, 2024) בחירה לפרו בול (2019, 2021, 2023, 2024) MVP של ה-NFL ‏(2019, 2023)
 
למאר ג'קסון (באנגלית: Lamar Jackson‏; נולד ב-7 בינואר 1997) הוא שחקן פוטבול אמריקאי בעמדת הקוורטרבק, המשחק בבולטימור רייבנס מליגת ה-NFL. בעונות 2019 ו-2023 זכה בתואר MVP של ה-NFL. ג'קסון זכה ב-2016 בגביע הייזמן לאור הישגיו בשורות אוניברסיטת לואיוויל מליגת המכללות. הוא נבחר בסיבוב הראשון (בחירה 32) בדראפט ה-NFL בשנת 2018 על ידי בולטימור רייבנס.
ביוגרפיה

ג'קסון נולד וגדל בפלורידה. הוא שיחק פוטבול בליגת המכללות במסגרת אוניברסיטת לואיוויל. בעונת 2015, שנתו הראשונה, פתח ב-8 משחקים, בהם רשם 12 טאצ'דאונים במסירה ו-11 בריצה. בעונת 2016 היה לקוורטרבק הפותח הבלעדי של הקבוצה, הוא מסר ל-3,543 יארד ו-31 טאצ'דאונים והוסיף עוד 1,571 יארד בריצה עם 21 טאצ'דאונים. הצטיינותו הובילה לבחירתו לזוכה גביע הייזמן לשחקן המכללות המצטיין וכן לזכייה בפרס מקסוול, פרס וולטר קמפ, ובחירה לשחקן השנה במכללות. בעונתו השלישית רשם 3,660 יארד ו-27 טאצ'דאונים במסירה ו-1,601 יארד ו-18 טאצ'דאונים בריצה. אחרי העונה העמיד עצמו לבחירה בדראפט ה-NFL.
בדראפט 2018 נבחר כבחירה האחרונה בסיבוב הראשון, מס' 32, על ידי בולטימור רייבנס. הוא רשם את הופעת הבכורה שלו בעונה הסדירה בליגה במחזור הראשון של 2018, כשנכנס כמחליף לקראת תום המשחק. במחזור העשירי שימש לראשונה כקוורטרבק הפותח של הקבוצה שרשמה ניצחון 24–21 על סינסינטי בנגלס. ג'קסון השיג במהלך העונה מאזן של 7 ניצחונות והפסד אחד כפותח. הוא מסר ל-1,201 יארד, 6 טאצ'דאונים ו-3 חטיפות וכן 695 יארד ו-5 טאצ'דאונים בריצה. בפלייאוף הודחה בולטימור לאחר הפסד 17–23 לאינדיאנפוליס קולטס.
בעונת 2019 חלה קפיצה ביכולתו של ג'קסון. במחזור הראשון רשם שיאים אישים של 324 יארד וחמישה טאצ'דאונים במסירה בניצחון 59–10 על מיאמי דולפינס. במהלך העונה הוא רשם עוד שני משחקים עם חמישה טאצ'דאונים במסירה, בניצחון על לוס אנג'לס ראמס ובניצחון על ניו יורק ג'טס. כמו כן שבר את שיאו של מייקל ויק לכמות היארדים בריצה מצד קוורטרבק במהלך העונה הסדירה. את העונה סיים עם 3127 יארד ו-36 טאצ'דאונים במסירה, ו-1,206 יארדים עם 7 טאצ'דאונים בריצה. הוא הוביל את בולטימור למאזן הטוב בליגה של 14–2.  על הישגיו נבחר פה אחד ל-MVP של ה-NFL. בפלייאוף הודחה בולטימור לאחר הפסד לטנסי טייטאנס 12–28. ג'קסון מסר במשחק ל-365 יארד וטאצ'דאון אחד ורץ ל-143 יארד, אך איבד שלושה כדורים (שני אינטרספשנים והשמטה).
בעונת 2020 סיימה בולטימור במאזן 11–5, ג'קסון החמיץ משחק אחד לאחר שאובחן שנדבק בקורונה. את העונה סיים עם מסירה ל-2757 יארד ו-26 טאצ'דאונים ורץ ל-1005 יארד ו-7 טאצדאונים. בפלייאוף הפסידה הקבוצה בסיבוב השני לבאפלו בילס.
בעונת 2023 זכה בפעם השנייה בתואר ה-MVP של הליגה, לאחר שהוביל את בולטימור למאזן הטוב בליגה. הוא רשם 24 טאצ'דאונים ו-3,678 יארד במסירה, וכן 5 טאצ'דאונים ו-821 יארד בריצה.
בעונת 2024 סיים שני בבחירה ל-MVP לאחר ג'וש אלן. הוא השיג באותה עונה 41 טאצ'דאונים ו-4,172 יארד במסירה וכן 4 טאצ'דאונים ו-915 יארד בריצה.
סטטיסטיקה בולטת

מעודכן לסוף עונת 2024:
סטטיסטיקה בולטת > עונה סדירה

מאזן ניצחונות: 70 ניצחונות לעומת 24 הפסדים (75%)
יחס מסירות לטאצ'דאון מול חטיפות: 166 טאצ'דאונים לעומת 49 אינטרספשנים
סך הכול יארדים במסירה: 20,059
טאצ'דאונים בריצה: 33
סך הכל יארדים בריצה: 6,173
סטטיסטיקה בולטת > פלייאוף

מאזן ניצחונות: 3 ניצחונות לעומת 5 הפסדים
יחס מסירות לטאצ'דאון מול חטיפות: 10 טאצ'דאונים לעומת 7 חטיפות
סך הכול יארדים במסירה: 1,753
טאצ'דאונים בריצה: 3
סך הכל יארדים בריצה: 641
בא"פ לכיש

| --- | --- |
תג היחידה של בא"פ לכיש
תג היחידה של בא"פ לכיש
 פרטים
 כינוי:  בא"פ לכיש
 מדינה:  ישראל ישראל
 שיוך:  צה"ל צה"ל
 סוג:  בסיס האימונים הראשי של פיקוד המרכז
 פיקוד
 יחידת אם:   פיקוד המרכז
 יחידות בת:  בית הספר ללחימה  בית הספר לגששים  בית הספר לנהיגה  בית הספר להגנת היישוב
 דרגת המפקד:    אלוף-משנה
 מפקד נוכחי:  אל"ם עודד זימן
 מפקדים:  ראו בהמשך
 עיטורים
  (למפת הר חברון מוגדלת) בא"פ לכיש(למפת הר חברון רגילה) בא"פ לכיש(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בא"פ לכיש(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בא"פ לכיש
בסיס אימונים פיקוד המרכז הידוע בשם בא"פ לכיש או בא"פ מרכז הוא מחנה צבאי של צה"ל המשמש כבסיס האימונים הראשי של פיקוד המרכז. הבסיס מכונה על שם חבל לכיש.
מטרתו העיקרית של הבסיס היא לאפשר עריכת אימונים בסדר גודל רחב וכן שמירה על כשירותו המבצעית של פיקוד המרכז.
האימונים בבסיסים אלה מתקיימים לאורך כל השנה, הן על ידי כוחות סדירים והן על ידי כוחות מילואים, ומתחלקים לשני סוגי אימונים עיקריים:
אימונים לפני תעסוקה מבצעית (בראשי תיבות: אל"ת) ולחימה המתבצעות בגזרת הפיקוד.
אימוני כשירות ליחידות הפיקוד השונות.
אימונים אלה מתבצעים בעזרתה של מפקדת הבא"פ, שתפקידה מתן תמיכה הדרכתית ולוגיסטית הכוללת מדריכים, כיתות, ציוד ושטחי אימונים.
בבא"פ לכיש שוכן בית הספר ללחימה, בית הספר לגששים, בית הספר לנהיגה ובית הספר להגנת היישוב.
ענפי בא"פ לכיש > בית הספר ללחימה

ענף אשר אמון על הכנת הכוחות המיועדים לביצוע תעסוקה מבצעית בגזרת פיקוד המרכז, וזאת במסגרת אימון ייעודי המותאם למאפיינים הייחודיים לגזרת הלחימה בה היחידה מתוכננת לפעול. בית הספר הא הבסיס להקמת היחידה, מראשית הקמת היחידה עד היום עוסק בית הספר באימון כוחות פיקוד המרכז ושאר יחידות צה״ל במאפייני הלחימה הייחודיים לפיקוד מרכז. מפקד בית הספר הנוכחי הוא סגן אלוף אלירן אבינעים.
ענפי בא"פ לכיש > בית הספר לנהיגה

ענף אשר מסמיך את חיילי צה״ל בנהיגה בכלי רכב קרביים ובדגש כלי רכב ממוגנים אשר נמצאים בפעילות מבצעית בגזרת פיקוד המרכז.
בית הספר לנהיגה הוקם בבא״פ לכיש בשנת 1991 וכבר משנה זו החל בית הספר ללמד נהיגה על מגוון כלים שונים. במעלה השנים עם כניסת כלי הרכב הממוגנים הייעודיים בפיקוד מרכז הפך ביה״ס למוביל בהסמכת נהגים על כלי רכב אשר נמצאים במשימות המבצעיות בפיקוד מרכז.
ענפי בא"פ לכיש > בית הספר לגששים

בית הספר לגששים הוקם בבא״פ לכיש בשנת 1997, בית הספר הוא ענף אשר מכשיר ומסמיך את כלל אוכלוסיית הגששים בצה״ל ומאמן את הגששים בקורסים המתקדמים במקצוע הגששות. בתחילת שנות ה-90 הוחלט על ביצוע טירונות והכשרת היסוד למקצוע ה״גשש״ בבא״פ לכיש. מפקד בית הספר הנוכחי הוא אלוף-משנה ראמי פאלח.
ענפי בא"פ לכיש > בית הספר להגנת היישוב

ענף אשר מאמן את מחלקות הגנת היישוב ורכזי הביטחון ביישובים אשר נמצאים בקרבת בגבול או במרחבים מאוימים. בית הספר הוקם בבא״פ לכיש בשנת 2003, לאחר מבצע חומת מגן (2002) בתקופה זו התעצמו אירועי חדירות מחבלים ליישובים ביהודה ושומרון לשם ביצוע פיגועי טרור, לאור העלייה באיום זה על היישובים עלה הצורך במיסוד ההכשרה והאימון של הכוחות האזרחיים והצבאיים אשר עוסקים בהגנת היישוב באופן ישיר, ובניהול הידע המקצועי בנושא באופן אחיד. מפקד בית הספר הנוכחי הוא סגן אלוף איתן דנא.
מפקדי הבסיס

פרק זה לוקה בחסר. אנא תרמו לוויקיפדיה ו.
| 0 | 1 | 2 |
| --- | --- | --- |
| שם | שם | תקופת כהונה |
| מוטי אלימלך | מוטי אלימלך | 1992-1995 |
| יהודה שושני | יהודה שושני | 1995-1997 |
| צפריר בן זאב | צפריר בן זאב | 1997-1999 |
| רמי צור | רמי צור | 1999-2001 |
| גיל ברק | גיל ברק | 2001-2004 |
| ירון בוים | ירון בוים | 2004-2007 |
| נוחי מנדל | נוחי מנדל | 2008-2010 |
| אילן עזראן | אילן עזראן | 2010-2012 |
| דודי אוברמן | דודי אוברמן | 2012-2014 |
| נמרוד אלוני | נמרוד אלוני | 2014-2015 |
| גיא לוי | גיא לוי | 2015-2016 |
| כפיר כהן | כפיר כהן | 2016-2018 |
| בצלאל שנייד | בצלאל שנייד | 2018-2019 |
| אורי לוי | אורי לוי | 2019-2021 |
| לירון ביטון | לירון ביטון | 2021-2023 |
| עודד זימן | עודד זימן | 2023-מכהן |
אפרים אליעזר יולס

| --- | --- |
אין תמונה חופשית
 מקום קבורה:  בית הקברות היהודי בהר הזיתים 
 
הרב אפרים אליעזר הכהן יולס (ה' בשבט ה'תרנ"א, 1890 - כ"ה בחשוון ה'תשמ"ט, 1988) היה גאב"ד סאמבור, רבה הראשי של הקהילה האורתודוקסית בפילדלפיה במשך למעלה מארבעים שנה. מחבר שו"ת "דברי אפרים אליעזר".
תולדות חייו

נולד בסאמבור שבגליציה לשושלת אדמו"רי סאמבור. מייסד השושלת היה סבו, רבי אורי הכהן יאלעס, שהיה תלמידו של הרב יוסף שאול נתנזון.
אביו, האדמו"ר רבי שלום הכהן יאלעס, היה רב העיר סטרי. אמו הייתה אסתר שיינדל, בת הרב יצחק אליעזר טייכר-לוריא, אב"ד אולינוב. התחנך אצל אביו. בשנת תרע"ג (1913) הוסמך לרבנות על ידי הרב דוד הלוי הורביץ מסטניסלב והרב נתן לוין מרישא. נשא את בינה יאלעס, בת דודו רבי צבי יהודה יאלעס. לאחר פטירתה בשנת 1914, בשנת 1923נשא לאשה את גיטה פסיה פולק. בשנת ה'תרע"ו (1916) התמנה כדיין בבית הדין של העיר סטרי ולרב בישיבת אביו.
בשנת תרפ"ה (1925), הודיע אביו לעדת חסידיו על כוונתו לעלות לארץ ישראל והכריז ששני בניו ינהלו את ענייני הקהילה: הבכור הרב ישעיה אשר ייטול את תפקיד האדמו"ר, ואחיו הצעיר הרב אפרים אליעזר יעמוד בראשות הישיבה וכן יכהן כרב העיר. לאחר חג הפסח אותה השנה, עלה רבי שלום לארץ ישראל. כעבור מספר חודשים חלה ונפטר בירושלים. בהלווייתו הספידו הרב יוסף חיים זוננפלד והוא נקבר בבית הקברות בהר הזיתים.
בשנת 1921 היגר הרב אפרים אליעזר עם משפחתו לארצות הברית ונתמנה לרב קהילת "כרם ישראל" בפילדלפיה. בשנת ה'תש"ח נתמנה לראש רבני הקהילה החרדית בעיר, וכיהן בתפקידו במשך למעלה מארבעים שנה.
ראה כרבו את הרבי מליובאויטש ונהג לבוא אליו מספר פעמים בשנה. בסדרת אגרות קודש מהרבי מליובאוויטש ישנם חילופי מכתבים ביניהם.
בסוף ימיו כונה גאב"ד סאמבור, וכן האדמו"ר מסאמבור. שימש כנשיא כבוד של אגודת הרבנים בארצות הברית וקנדה.
נפטר בשנת תשמ"ט, ונקבר בבית הקברות בהר הזיתים. את הנהגת חסידות סאמבור ממשיך נכדו הרב אורי גלדצהיילר (בן חתנו יוסף גלדצהיילר), חתן רבי אברהם חיים ראטה משומרי אמונים והוא מכהן כאדמו"ר מסאמבור. הוא מחלק את זמנו בין מונסי לירושלים.
ספריו

אפרים אליעזר הכהן יאלעס, "שו"ת דברי אפרים אליעזר, באתר היברובוקס, פילדלפיה, תשמ"ג
כתבי אחיעזר - בירורי הלכות, צורף לספרו של אחיו - הרב ישעיה אשר יאללעס, שמן הראש, סטרי, תרצ"ג
מצאצאיו

שרה (נפטרה בשנת ה'תשמ"ב)
אסתר (נהרגה בתאונה בשנת ה'תשל"ד)
שיינדל שושנה אשת הרב יוסף גלדצהיילר (נפטרה בשנת ה'תשע"ה)
הערות שוליים

↑  הרב הראשי ואב"ד דפה"ק פילאדעפיא רבתי
| --- | --- |
בקרת זהויות :  NLI: 987007521012605171  LCCN: n89111327  VIAF: 72981635   WorldCat (עם VIAF): 72981635
אריק האחד עשר, מלך שוודיה

אריק האחד עשר, או אריק אריקסון (בשוודית: Erik Eriksson, בנורדית עתיקה: Eiríkr Eiríksson; כונה גם אריק המשנשן והצולע, בשוודית: Erik läspe och halte;‏ 1216 – 2 בפברואר 1250) היה מלך שוודיה בין השנים 1222 – 1229 ומשנת 1234 ועד מותו.
חייו

אריק היה בנם של אריק העשירי, מלך שוודיה ושל רעייתו ריצ'זה מדנמרק. על פי הכרוניקה לבית אריק (Erikskrönikan), שנכתבה בראשית שנות העשרים של המאה ה-14, סבל אריק מצליעה חלקית. הוא נולד לאחר מות אביו והאצולה השוודית בחרה כמלך את יוהאן הראשון בן ה-15, משושלת סוורקר היריבה, וזאת בניגוד לרצון האפיפיור, שהעדיף את אריק כמלך.
מלכותו

ב-1222 מת יוהאן הראשון ואריק, שהיה אז בן שש, הוכרז כמלך. בראש מועצת העוצרות ששלטה בממלכה בשמו של אריק עמד קנוט הולמגרסון, שהיה קרוב משפחה רחוק של אריק. ב-1229, לאחר שהיה מלך קטין במשך שבע שנים, הודח אריק לאחר קרב אולוסטרה. הוא נמלט לדנמרק, שם מלך דודו, ולדמר השני. קנוט הולמגרסון הוכתר כקנוט השני, מלך שוודיה, אך תקופת מלכותו הייתה קצרה וב-1234 הוא מת.
לאחר מות קנוט השני שב אריק ומלך על שוודיה עד למותו ב-1250. הוא נשא לאישה את קתרינה, בתו של האציל (יארל) סונה פולקסון מבית ביילבו וצאצאית לבית סוורקר. המקורות מציינים בדרך כלל שאריק היה חשוך ילדים, אך כמה מקורות טוענים שהיו לו שתי בנות שמתו בינקותן.
ב-1236 נישאה אינגבורג, אחותו (כנראה הצעירה מבין אחיותיו) של אריק, לבירגר יארל. אמו של בירגר הייתה יורשת של שושלת בית סוורקר וחברה בבית ביילבו. בנם הקטין, ולדמאר, ירש את אריק האחד עשר לאחר מותו ב-1250, ככל הנראה תוך דילוג על בניהן (אם היו) של אחיותיה הגדולות של אינגבורג. בירגר יארל היה לעוצר הממלכה והחזיק את הסמכויות האמתיות כשליט שוודיה עד למותו ב-1266.
הערות שוליים

↑  ההתייחסות למושא ערך זה בשם "אריק האחד עשר", היא למעשה ביטוי אנכרוניסטי, שכן הראשון מבין מלכי שוודיה שקרא לעצמו בשם אריק עם מספור מלכותי, היה אריק הארבעה עשר (מלך בשנים 1560–1568), שאימץ את מספורו על פי היסטוריה בדיונית של שוודיה. גם אם בודקים בתקופות פרהיסטוריות, לא ידוע על מספר כה רב של מלכים בשם אריק לפני נשוא ערך זה. בכל אופן הוא לא נקרא כך בימי חייו.
| --- | --- |
בקרת זהויות :  KulturNav: f060efc8-2289-4901-94df-fd56d5571caf  SELIBR: 373951  VIAF: 308301698   WorldCat (עם VIAF): 308301698
בית ספר דרדרים

| --- | --- |
 שיר הנושא:  "בית ספר דרדרים" - כתיבה ולחן: עופר ומאור, עיבוד ראשי: נועם הרטמן
 סוגה:  קומדיית מצבים
 יוצרים:  עופר ומאור (עופר בן שבת ומאור הרוש
 כותבים:  עופר ומאור (עופר בן שבת ומאור הרוש)
 בימוי:  עופר ומאור (עופר בן שבת ומאור הרוש)
 שחקנים:  עופר ומאור (שחקנים ראשיים)
 ארץ מקור:  ישראל ישראל
 שפות:  עברית
 מספר עונות:  2
 מספר פרקים:  20
 תוכנית מקור:  OMG
 הפקה
 מפיק:  עופר ומאור
 מפיקים בפועל:  עופר ומאור
 חברת הפקה:  עופר ומאור הפקות
 הפצה:  ערוץ ZOOM
 עורכים:  אמיר קוטיגרו יפתח הרוש אלינור מרגן עומר תירם טל סומך
 צלמים:  רון מנה עומר תירם אמיר קוטיגרו
 אורך פרק:  כ-10 דקות
 שידור
 רשת שידור:  ערוץ ZOOM (עונה 1)
 תקופת שידור מקורית:  יולי 2021 – הווה
 
בית ספר דרדרים היא קומדיית מצבים ישראלית המיוצרת על ידי הצמד הקומי עופר ומאור. לסדרה 2 עונות ו-20 פרקים.
תקציר העלילה

העלילה מתרכזת סביב הבית ספר הכי מוזר בארץ, "בית ספר דרדרים". בבית ספר יש מורים מוזרים (כגון מורה ששוכח דברים כל הזמן או מורה שחוזר על עצמו) ומנהל שקרן, ותלמידים מוזרים ומופרעים.
דמויות > דמויות עופר ומאור

ג'וי ונופר – פרודיה על נוי והדר. תאומות מוזרות ומצחיקות. לג'וי (בגילום עופר בן שבת) יש גשר איתו תמיד יורקת, ולנופר (בגילום מאור הרוש) יש בגדים ורודים ביחד עם ג'וי.
ליעור ומיצי – חברים הכי טובים שצבעם האהוב הוא כחול. כמו כן, גם בגדיהם כחולים. ליעור ומיצי מאוד מוזרים ומצחיקים, לעיתים קרובות גם מופרעים. ליעור היה אמור להיקרא ליאור אך בגלל שגיאת כתיב בחדר הלידה קראו לו ליעור, ומיצי קרוי על שם החתולה של סבתא שלו.
יואבי שנצור – ילד מוזר ומצחיק בגיל 13 שכל פעם אומר שהוא כבר גדול ותכף בן 14, למרות שכבר שנים הוא "נשאר באותו גיל". בעל שיניים בולטות, מה שהרבה צוחקים עליו ואומרים שהוא שפן. ליואבי יש אמא הנקראת בסדרה "האמא הנדחפת" אשר עושה לו בושות.
יש עוד דמויות רבות של עופר ומאור, אך פה כתובים השלושה הראשיים.
דמויות > דמויות נוספות

צוות בית הספר - צוות בית הספר דרדרים. בעלים יותר מ־15 מורים, ומנהל אחד. צוות מאוד מוזר, מופרע ומצחיק הכולל בין היתר מורה ששוכח דברים, מורה שחוזר על עצמו, מורה שמאמינה לכל דבר, מורה מלחיצה לתלמידים ועוד. בעונה השנייה מורה חדשה הגיעה לבית ספר (בגילום מאור הרוש) בשם "המורה זהירה" אשר מזהירה כל דבר.
נויה - ילדה בכיתתם של ליעור ומיצי, אשר שניהם מתחרים על אהבתם אליה.
יש עוד רבים דמויות נוספות אך כתוב פה את הראשיים.
שיר הנושא

שיר הנושא של הסדרה עובד על ידי נועם הרטמן, ונקרא "בית ספר דרדרים". השיר הולחן ונכתב על ידי עופר ומאור. בנוסף, היה גם שיר שני שהיה כל סוף פרק, בעוד השיר הראשון היה בכל תחילת פרק. גם את השיר השני הלחינו וכתבו עופר ומאור.
סקירת סדרה

| עונה | עונה | פרקים | פרקים | שודרה לראשונה (ישראל ישראל)> הפרק הראשון | שודרה לראשונה (ישראל ישראל)> הפרק האחרון |
| --- | --- | --- | --- | --- | --- |
|  | 1 | 10 | 10 | יולי 2021 | ספטמבר 2021 |
|  | 2 | 10 | 10 | אוגוסט 2024 | — |
פרקים > עונה 1

| מספר הפרק (בסדרה) | מספר הפרק (בעונה) | שם הפרק |
| --- | --- | --- |
| 1 | 1 | ליעור, מיצי וליפרווה |
| 2 | 2 | תחתונים ורודים |
| 3 | 3 | חזורונה חזורונה |
| 4 | 4 | עיניים בעיניים |
| 5 | 5 | הלב שלי פיתה |
| 6 | 6 | המורה שולה מהבולה |
| 7 | 7 | איך לא להזמין ילדה לסרט? |
| 8 | 8 | תגיד רם? הנייד מוחרם! |
| 9 | 9 | החברה החדשה של יואבי |
| 10 | 10 | האם המורים חייזרים? |
נשיונל אקספרס

| --- | --- |


 נתונים כלליים
 סוג:  חברה ציבורית
 בורסה:  הבורסה לניירות ערך בלונדון 
 תקופת הפעילות:  1972–הווה (כ־53 שנים)
 חברות בנות:  ALSA (חברת אוטובוסים) 
 מיקום המטה:  ברמינגהאם, הממלכה המאוחדת
 ענפי תעשייה:  תחבורה ציבורית
 עובדים:  40,000 (2010)
  
 www.nationalexpressgroup.com
 
רכבת אינטרסיטי 225 של נשיונל אקספרס על קו החוף המזרחי הראשי
קבוצת נשיונל אקספרס (National Express Group plc) היא חברה בריטית לתחבורה ציבורית המפעילה נמלי תעופה ושירותי אוטובוסים ורכבות ברחבי העולם. החברה פועלת בבריטניה, ארצות הברית, ספרד, פורטוגל, מרוקו, קנדה ואוסטרליה. מניות החברה נסחרות בבורסה של לונדון.
היסטוריה

נשיונל אקספרס הוקמה ב-1972 על ידי החברה הממשלתית הבריטית National Bus Company, שאגדה בחברה החדשה קווי אוטובוסים שהופעלו על ידה באמצעות חברות רבות. לאחר ההפרטה של ה-National Bus Company בשנת 1980, הפכה נשיונל אקספרס לחברה מסחרית. בשנת 1992 החלו מניות החברה להיסחר בבורסה והחברה החלה לגדול. עם הזמן הפכה לחברה מובילה בתחבורה הציבורית והחלה לקנות חברות נוספות ברחבי העולם.
בשנת 1993 רכשה החברה את נמל התעופה איסט מידלנד הממוקם לא רחוק מהעיר דרבי ואת חברת האוטובוסים יורוליינס המפעילה קווי אוטובוסים למרחקים ארוכים בין 25 מדינות בכל רחבי אירופה. בשנת 1995 קנתה נשיונל אקספרס את 'וסט מידלנדס טרוול', החברה העירונית של ברמינגהאם.
ב-1996 זכתה החברה לראשונה בזיכיון להפעיל רכבות. לצורך זה הוקמו חברות-הבת 'גאטוויק אקספרס' ו-'מידלנד מיינליין'. מאז זכתה החברה בעוד 7 מכרזים להפעלת קווי רכבת באזורים שונים ברחבי בריטניה.
בשנת 2005 רכשה החברה את אלסה הספרדית שמפעילה קווי אוטובוסים ברחבי ספרד, פורטוגל ומרוקו. בנוסף הקימה נשיונל אקספרס חברות-בת של אוטובוסים, רכבות ורכבת קלה באוסטרליה, אך תוך זמן קצר נסגרה פעילות זו בהפסד גדול לחברה. כיום רק חברה אחת, וסטבאס, מופעלת באוסטרליה על ידי נשיונל אקספרס.
יצחק הראל

| --- | --- |

 לידה:  14 במאי 1957 (בן 67) י"ג באייר ה'תשי"ז נתניה, ישראל 
 מדינה:  ישראל 
 כינוי:  חקי
 השכלה:  אוניברסיטת חיפה 
 השתייכות:   צבא הגנה לישראל
 תקופת הפעילות:  1975 – 21 באוגוסט 2006 (כ־31 שנים)
 דרגה:    אלוף
 תפקידים בשירות
 מפקד חטיבה 7  מפקד עוצבת עידן  מפקד עוצבת הפלדה  עוזר ראש אגף התכנון  מפקד הגיס המטכ"לי  ראש אגף התקשוב  ראש אגף התכנון
 פעולות ומבצעים
   מבצע שלום הגליל    המערכה ברצועת הביטחון  האינתיפאדה הראשונה  האינתיפאדה השנייה   מלחמת לבנון השנייה
 תפקידים אזרחיים
 מנכ"ל רכבת ישראל
 
יצחק (חקי) הראל (נולד ב-14 במאי 1957) הוא מנכ"ל רכבת ישראל לשעבר. הראל שירת בצה"ל כאלוף. בתפקידיו האחרונים בצבא שימש כראש אגף התקשוב וראש אגף התכנון.